Εντυπωσιακή και αναμενόμενη ήταν η πρεμιέρα της πρώτης ταινίας του Μάρκου Σεφερλή στους κινηματογράφους. Το Χαλβάη 5-0 μπορεί να… θάφτηκε άγρια από τους κριτικούς αλλά αυτό δεν εμπόδισε το κοινό να κατακλύσει τις 110 αίθουσες που προβλήθηκε η ταινία στο πρώτο της τετραήμερο.

Έτσι ο απολογισμός έβγαλε 75.671 εισιτήρια, αριθμός που είναι κατά 7.000 μεγαλύτερος από το «άνοιγμα» του Star Wars πριν από μερικές εβδομάδες.

Το αν η ταινία έχει βάσεις για μεγαλύτερη επιτυχία θα φανεί περισσότερο από τις προβολές του τετραημέρου που έρχεται.

Αναλυτικά το top ten των εισιτηρίων του τετραημέρου 30 Ιανουαρίου – 2 Φεβρουαρίου όπως δημοσιεύθηκε στο flix.gr

«Χαλβάη 5-0», 34 αίθουσες στην Αθήνα, 110 πανελλαδικά, 75.671 εισιτήρια (1η εβδομάδα)

«Ευτυχία», 36 αίθουσες στην Αθήνα, 74 πανελλαδικά, 19.762 εισιτήρια (7η εβδομάδα) | Σύνολο εισιτηρίων μέχρι σήμερα: 610.878

«1917», 33 αίθουσες στην Αθήνα, 62 πανελλαδικά, 15.379 εισιτήρια (4η εβδομάδα) | Σύνολο εισιτηρίων μέχρι σήμερα: 198.070

«The Gentlemen», 26 αίθουσες στην Αθήνα, 57 πανελλαδικά, 15.095 εισιτήρια (1η εβδομάδα)

«Ντούλιτλ», 39 αίθουσες στην Αθήνα, 84 πανελλαδικά, 8.628 εισιτήρια (3η εβδομάδα) | Σύνολο εισιτηρίων μέχρι σήμερα: 54.573

«Ενωμένες Πατούσες», 28 αίθουσες στην Αθήνα, 60 πανελλαδικά, 6.744 εισιτήρια (2η εβδομάδα) | Σύνολο εισιτηρίων μέχρι σήμερα: 29.492

«Τζότζο», 17 αίθουσες στην Αθήνα, 24 πανελλαδικά, 5.788 εισιτήρια (2η εβδομάδα) | Σύνολο εισιτηρίων μέχρι σήμερα: 22.665

«Πρόβατα Εναντίον Λύκων 2», 29 αίθουσες στην Αθήνα, 67 πανελλαδικά, 5.319 εισιτήρια (1η εβδομάδα)

«Ο Φάρος», 3 αίθουσες στην Αθήνα, 4 πανελλαδικά, 4.722 εισιτήρια (1η εβδομάδα)

«Η Γκουβερνάντα», 6 αίθουσες στην Αθήνα, 24 πανελλαδικά, 3.604 εισιτήρια (2η εβδομάδα) | Σύνολο εισιτηρίων μέχρι σήμερα: 22.748